**M E S T O L I P A N Y**

**Mestský úrad, Krivianska 1, 082 71 Lipany**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Č.j. Li- 2019/7823-MsÚ/307-SOcÚ/02/Ba V Lipanoch, dňa 12.12.2019

*Vybavuje: Ing. Bučková*

*051/4881172, 0917 326 639*

# V E R E J N Á V Y H L Á Š K A

**Oznámenie o začatí územného konania o umiestnení stavby s ústnym pojednávaním a miestnym zisťovaním**

podľa § 36 ods. 4 zákona č.50/1976 Zb. o územnom plánovaní a stavebnom poriadku v znení neskorších predpisov

**Slovak Telekom, a.s., Bajkalská 28, 817 62 Bratislava** v zastúpení **NEVITEL, a.s., Kračanská cesta 40, 929 01 Dunajská Streda,** podal dňa **19.09.2019** návrh na vydanie územného rozhodnutia pre umiestnenie líniovej stavby pod názvom **„INS\_FTTH\_SB\_LIPY\_00\_Lipany\_Hviezdoslavova“**, na pozemkoch v katastrálnom území Lipany, o kultúre zastavaná plocha a nádvorie, orná pôda, záhrada, ostatná plocha, vodná plocha, ktoré sú vo vlastníctve mesta Lipany, vo vlastníctve a v správe SSC Bratislava, vo vlastníctve COOP Jednota Prešov, vo vlastníctve Rímskokatolíckej farnosti Lipany, vo vlastníctve Agro družstva Lipany, vo vlastníctve a v správe SPF Bratislava, v správe Okresného úradu Prešov, v správe Ministerstva vnútra SR a v súkromnom vlastníctve.

Územie stavby je určené trasou kábla prevažne v intraviláne mesta na uliciach **Námestie sv. Martina, Kollárova, Sabinovská, Poľná, Janka Kráľa, Jánošíkova, Pod Kopaninou, Hviezdoslavova a Odbojárska.** Výkopy sú navrhované ručným výkopom prevažne v nespevnených plochách vo voľnom teréne a v chodníkoch. Celková dĺžka výkopu je 6800m.

Účelom líniovej stavby je vybudovanie novej optickej prístupovej siete v štandarde FTTH výstavbou mikrotrubičkového systému a rekonštrukcia existujúcej telekomunikačnej siete v meste Lipany. Investícia spočíva vo vybudovaní novej optickej zemnej siete a optických zemných prípojok do rodinných domov a všetkých objektov občianskej vybavenosti. Po zrealizovaní celej projektovanej optickej siete budú uvoľnené existujúce metalické vedenia, vrátane uvoľnených nepotrebných ostatných zariadení (rozvádzacie skrinky a sieťové rozvádzače) postupne zdemontované. Táto investičná akcia je potrebná pre zabezpečenie možnosti poskytovania kvalitných a moderných telekomunikačných a dátových služieb investora v riešenej oblasti.

* 051/4881172 Internet: E-Mail:*

*FAX - 051/4881170 www.mestolipany.sk anna.buckova@lipany.sk*

*strana č.2 oznámenia č. Li- 2019/7823-MsÚ/307-SOcÚ/02/Ba*

Mesto Lipany, ako príslušný stavebný úrad podľa § 33 ods.1 a § 117 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“), podľa § 36 ods.4 stavebného zákona s prihliadnutím na § 18 ods.3 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) oznamuje začatie územného konania účastníkom konania a dotknutým orgánom štátnej správy a súčasne nariaďuje na prerokovanie návrhu ústne konanie spojené s miestnym zisťovaním na deň

**14.01.2020 o 10.00 hod.**

**so stretnutím na MsÚ v Lipanoch – zasadacia miestnosť.**

**Stavebný úrad v súlade s § 36 ods.1 stavebného zákona upozorňuje účastníkov územného konania, že svoje námietky a pripomienky k návrhu môžu uplatniť najneskôr pri ústnom pojednávaní, inak sa na ne neprihliadne.**

V súlade s § 36 ods.3 stavebného zákona môžu dotknuté orgány oznámiť svoje stanoviská   
v rovnakej lehote, v ktorej môžu uplatniť svoje pripomienky a námietky účastníci územného konania. Ak niektorý z dotknutých orgánov potrebuje na posúdenie dlhší čas, predĺži stavebný úrad na jeho žiadosť lehotu pred jej uplynutím. Ak dotknutý orgán v určenej, alebo predĺženej lehote neoznámi svoje stanovisko k navrhovanej stavbe, predpokladá sa, že so stavbou z hľadiska ním sledovaných záujmov súhlasí.

Ak sa dá niektorý z účastníkov konania zastupovať, predloží jeho zástupca písomnú plnú moc. Písomné plnomocenstvo musí byť vlastnoručne podpísané splnomocniteľom a musí byť z neho zrejmá jeho vôľa, aby ho zastupovala konkrétna osoba.

Do podkladov pre vydanie rozhodnutia možno nahliadnuť na Spoločnom obecnom úrade pre územné plánovanie a stavebný poriadok v Lipanoch, pred dňom ústneho konania a v deň prerokovania v mieste konania.

**Ing. Vladimír Jánošík**

**primátor mesta**

*strana č.3 oznámenia č. Li- 2019/7823-MsÚ/307-SOcÚ/02/Ba*

**Nakoľko ide o verejnú vyhlášku, za deň doručenia tohto oznámenia sa považuje 15. deň vyvesenia a zverejnenia oznámenia (§ 26 ods. 2 zákona č. 71/1967 Zb. o správnom konaní (správny poriadok v znení neskorších predpisov) na úradnej tabuli mesta Lipany**

Vyvesené dňa ....................... Zvesené dňa ….......................

....................................................................................

Odtlačok pečiatky a podpis oprávnenej osoby